KLUBI 700
Võimalik, et oled käinud mõnel mitte toredal firmapeol,
kuid tõenäoliselt pole sind seal politsei poolt kinni peetud.
Daniel Flinniga aga just nii läkski.
Ta oli kõva joomamees
ega teadnud, kuidas sellest lahti saada.
Mul polnud aimugi, mida sotsiaalne joomine tähendab
või et mõnusaks olemiseks piisab vaid paarist joogist.
Joomine pidi olema ikka korralik, mistõttu ma võtsin 10-12 napsu.
Danieli jaoks oli joomine ka enese tõestamise viis.
Joomine nii keskkooli kui ülikooli ajal
oli minu jaoks pigem matchoks olemise küsimus.
Osa Danieli ebakindlusi said alguse peale seda,
kui ta esimeses klassis istuma jäi.
Minu jaoks sai oluliseks tõestada oma hinnete kaudu,
et ma poleks pidanud istuma jääma.
Daniel tegi oma esimese joogi 15-aastaselt sõbra juures olles.
Ülikooli jõudes olid asjad juba kontrolli alt väljas.
Pidasin pidutsemist ülikooliga kaasnevaks kogemuseks -
üheks levinumaks asjaks, mida tudengid teevad.
Ta kasvas üles katolikus vaimus,
aga ta isa sai päästetud, kui Daniel käis keskkoolis.
Ometi oli Jumal Danieli jaoks vaid mingi hägune mõiste.
Käies katolikus kirikus ma teadsin, et keegi on olemas,
aga ma polnud selles ka väga kindel.
Daniel käis ülikooli ajal ka tööl,
aga firma jõulupeol joomine
oleks talle ääre pealt läinud karjääri maksma.
Töötasin osalise ajaga kohalikus pangas.
Ühel jõulupeol tarbisin aga liiga palju alkoholi
ja tegin palju tobedaid vigu.
Nii tuli lausa politsei kohale ja mind peeti kinni.
Danieli isa tuli teda järgmine hommik politseist välja lunastama.
Kõik, mida ta tegi, oli vaid see, et ütles: "Ma armastan sind."
See avaldas mulle tohutut mõju.
Ei mingit hukkamõistu, vastikus- ega läbikukkumise tunnet.
Tõeline kaastunde-hetk isa ja poja vahel.
Danielile määrati katseaeg,
aga ta hakkas mingi hetk jälle jooma.
Mul polnud võimalik internina tööle jääda,
kuna olin kantud karistusregistrisse.
Plaan B'd aga mul polnud.
Peale arreteerimist määrati mulle ülevaatajaga katseaeg,
kus pidin 3 aastat lihtsalt istuma ja ootama.
Mida ma siis tegema pidin?
Nii keskendusin taas rohkem joomisele.
Danieli tolleaegne kolleeg Carla, kes oli kristlane,
tajus Danieli võitlusi.
Ta ütles: "Jumal andis mulle mõista, et sul on probleeme alkoholiga.
Kui tahad sellest rääkida, olen olemas su jaoks."
Ma polnud kunagi varem midagi sellist kuulnud-kogenud.
Daniel sattus kord alkoholimürgituse tõttu EMO'sse.
Istusin liikumatult üle 9 tunni ühe ja sama tooli peal.
Kuid samas kogesin, et sel on oma eesmärk
ja Jumal ise hoiab mind seal paigal.
Ütlesin arsti saabudes, et olen paadunud alkohoolik
ja ta küsis, kas sooviksin selles osas abi?
Olin nõus ja mind saadeti võõrutuskeskusesse.
Olles läbinud 3-päevase puhastus- ja võõrutuskuuri,
ei joonud Daniel enam kunagi.
Mind lasti sealt koju
ja mul polnud enam vähimatki soovi alkoholi järele.
Kui Daniel kuulis, et ta lemmik-onu on suremas vähki,
pani see teda oma elu üle järele mõtlema.
Onu elas tol ajal mu vanaema juures.
Tal läks üsna hästi,
aga kuna tegu oli surmava haigusega,
oli kõik vaid aja küsimus.
Nii sõitsin poodi ja ostsin sealt ühe kaardi.
Olin pisarais, kui seda lugesin, sest seal oli kirjas üks palve.
Panin selle posti,
saades paar päeva hiljem kõne oma emalt,
kes teatas nuttes, et onu oli just lahkunud.
Isa saatis mulle hetk hiljem sõnumi, öeldes, et see polnud juhus,
et olin saatnud selle lohutava kaardi vanaemale,
mis oli õnnistuseks nii vanaemale kui talle.
See hetk oli minu jaoks kui päästehetk.
Olin piisavalt kaua Jumalat tõrjunud, kuid sel hetkel Ta ilmutas end jälle.
Langesin põlvili ja ütlesin: "Isa, ma vajan Sind.
Tahan Sinu kohta rohkem teada saada.
Teen, mis iganes, et ehitada seda suhet Sinuga."
Daniel mõistab tagantjärgi,
et Jumal oli see, kes vabastas ta alkoholist.
Ta lihtsalt tegi seda ja ma küsisin: "Miks?
Miks Sa otsustasid just mind tervendada?"
Üks mu sõpradest on arst, kes ütles, et ta pole kunagi näinud
nii tõsise probleemiga alkohoolikut kui mina,
kes suutnuks lihtsalt loobuda alkoholist.
Ütlesin, et Jumal tegi seda, mitte mina.
Daniel paneb oma pääsemise nii oma isa kui Carla arvele.
Kui mu isa ja kolleeg poleks lakkamata palvetanud mu eest,
oleksin juba surnud.
Daniel on nüüd alkoholist vaba ja teenib ustavalt Jumalat.
Jeesus andis mu elule eesmärgi. Olen siin ühe põhjusega.
Pean jagama oma kogemusi päästest ja vabanemisest,
andes teada, et see polnud minu, vaid Jumala tegu.
Otsin iga päev Jumalat palves, küsides, mis on Ta tahe?
Tema plaanid on suuremad
kui miski, mida suudaksin siin elus korda saata.
Kuniks mu tähelepanu püsib Temal, olen rahul kõigega.
Kas pole hämmastav?
Inimesed võiks mõelda: "Paadunud joodik! Las ta olla!"
Jumal aga ütles: "Ei, näen temas midagi ilusat."
Me oleme enam kui võitjad Temas, kes meid armastab.
Keegi meist ei peaks olema ükskõik, millise sõltuvuse ori.
Peame olema vabad, sest Jumal tahab, et oleksime vabad.
Ta tahab, et oleksid vaba.
Ta andis oma elu sinu vabaduse ja elu eest.
Daniel oli joomise ori,
püüdes samas näidata, et ta kuulub ka seltskonda.
Miks inimesed joovad?
Sageli sotsiaalse surve tõttu.
Sind pilgatakse, kui sa ei lähe vooluga kaasa.
"Oo, ta on mingi tossike - ei joo ega midagi!
Mingi täiega tossike, et ei maga kõigiga!
Meil pole sellise tropiga midagi teha."
Ei.
Jumal tahab, et oleksid võidukas Temas.
Nii see peaks olema.
Kuidas aga seda teha?
Pead hüüdma appi Issanda nime.
Piibel ütleb, et kes iganes hüüab appi Issanda nime,
saab päästetud.
Hüüa siis Jumalat appi!
Ütle: "Issand, aita mind!"
Ta tuleb su ellu, tuues kaasa rõõmu, rahu ja armastuse.
Järgmisena lugu MTÜ'st,
mis kannab nime Operatsioon Põrandaalune Raudtee,
kelle ülesandeks on päästa seksikaubandusse sattunud lapsi.
Meie meeskond koosneb päästetöö spetsialistidest,
kes on kuulunud kunagi erinevatesse eriüksustesse.
Tegu on meestega, kes on oma ala spetsialistid.
Me tungime otse olukorra südamikku,
päästes sealt need lapsed.
Selle MTÜ rajaja räägib meile,
kuidas nad on varustanud end selleks tööks.
Te ei taha sellest ilma jääda, nii et jääge meiega!
RÕÕM - PÜÜA SEE KINNI!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liitud meiega?
Kinkides lootust ja tõotades armastada.
ORVU TÕOTUS
On uskumatu, et igal aastal sattub inimkaubanduse ohvriks
miljon inimest.
Osa neist on pärit Ida-Euroopast, Aasiast, Ladina-Ameerikast
ja teistestki maailma paikadest.
Osa neist on naised, teised väikesed lapsed.
Tegu on tragöödia ja uskumatu orjapidamisega.
Miljon inimest aastas!
Kas pole šokeeriv?
Tim Ballard aga otsustas selles osas midagi ette võtta.
Ta on endine CIA agent,
kasutades täna oma oskusi, et päästa seksikaubanduse ohvreid
ja viia selle juhid kohtu ette.
Meie reporter Tom Berring räägib sellest MTÜ'st nüüd lähemalt,
mis kannab nime Operatsioon Põrandaalune Raudtee.
Tegu on kõige kiiremini kasvava kuritöövõrgustikuga kogu maailmas.
Teeme koostööd õiguskaitse üksustega,
et tungida sellesse ülimalt pimedasse laste seksikaubanduse maailma.
Inimeste värbamine sellesse missiooni on väga raske,
sest tegu on nii karmi valdkonnaga.
Kuid siis tuli "kahurvägi" appi.
Tim Ballard, kes rajas MTÜ Operatsioon Põrandaalune Raudtee,
sai abi,
kui pesapallimeeskonna Pittsburgh Steelers peatreener
pakkus oma abi, et teha teavitustööd selle MTÜ kohta.
Piisab vaid sellest, kui viid end kurssi selle MTÜ tegevusega,
mõistes, kui vajalik ja tähendusrikas see töö on.
Mõtlesin ja palvetasin selle üle,
kogedes, et see on väärt asi, millesse sekkuda.
Tim veetis me meeskonnaga mõned päevad
ja sellest saati on meievaheline suhe vaid kasvanud.
Kasvanud on ka selle 4-aastase MTÜ haare.
Sellega liitus ka pensionile jäänud valitsuse salaagent Tim Forms,
kes on parim parimate seast.
Steelersi peatreener, kes oli valmis tegema meiega koostööd,
ise vast ei mõistagi, mida see meeskonna jaoks tähendab.
See on juba psühholoogiliselt oluline ja tervendav me meeste jaoks.
Steelers on tohutult mõjukas ja suure fännide hulgaga meeskond.
Laste seksikaubandus on nii pime ja karm valdkond,
et selleks on vaja valgust täis inimesi,
kes ütlevad: "See on OK vaadata sellesse karmi maailma."
Nii ei saa Steelersitest paremat partnerit ollagi!
Milles peitub
Operatsioon Põrandaalune Raudtee unikaalsus?
Meie meeskond koosneb päästeoperatsioonide spetsialistidest.
Endistest eriagentidest nii CIA'st kui mujalt.
Spetsialiseerunud meestest.
Lisaks sellele on meil järeltöö spetsialistid,
kes hoolitsevad selle eest,
et need lapsed saaks hakata paranema.
Teeme koostööd samade agentuuridega,
kust oleme pensionile läinud.
Tungime otse lastekaubanduse südamesse,
päästes sealt need lapsed.
Oleksime me üllatunud,
kui kuuleksime, kes selle teenuse kasutajad on?
Maailm oleks šokis, kui nad sellest teada saaks.
2 miljonit last on sunnitud tegelema seksikaubandusega.
Milline nõudlus saaks eales õigustada sellist arvu?
Tegu on inimestega erinevatest eluvaldkondadest.
Oleme arreteerinud õpetajaid, arste, advokaate jne.
Tegu on seksisõltuvusega, mis neid takka ajab.
Igaüks võiks seista silmitsi sellise kurjusega,
kui nad vaid sellega kaasa läheks.
Mis kannustab teid seda tööd tegema?
Mu enda lapsed.
Mul on seitse last.
Mil iganes ma vaatan mõne lapsohvri silmadesse,
näen seal omaenda lapse pilku.
Seda nimetatakse kaastundeks.
Me peaks lausa paluma, et meil jaguks kaastunnet.
Kui Jumal näeb, et sul on kaastunnet -
isegi, kui see vahel haiget teeb,
on Ta raudselt kohal.
Ta saadab oma väe ja sa koged seda.
Seal tekkib kui kolmnurk sinu, lapsest ohvri ja Jumala vahel.
Kas pääste ja vabanemine
näevad nende laste silmade kaudu te jaoks teistmoodi välja?
Absoluutselt!
Ühed mu eredamad ja valgust-toovad hetked
on leidnud aset kõige pimedamates paikades.
Mul võttis veidi aega, et mõista, mis see täpselt on?
See on Jumala Vaimu töö.
Pääste ei ole vaid vaimne kogemus,
sest Jumal hoolib ka füüsilisest päästest,
mis omakorda viib vaimse päästeni.
See on see, millest Jumal hoolib -
vangistuses olevatest inimestest ja rahvastest.
On see teie käsi? - See on minu käsi.
Ja see laps?
Tegu on ühe lapsega, kelle me päästsime.
Imeline hetk - ühtsuse hetk.
Hetk, kus kinnitame: "Sul on tuleviku osas lootust.
Me ei lähe siit kuhugile.
Tõmbasime su sellest välja ja seisame su kõrval,
kuniks jääd ellu ja sul hakkab minema hästi."
Kui kõik on valmis,
siis mida te viimase asjana enne rünnakule minekut teete?
Põlvitame alati palveks. Alati.
Me pundis on üks messiaanlik juut,
kes vaid mõni nädal tagasi luges imelise palve heebrea keeles.
"Jumal, me teame, et need lapsed on seal.
Juhi meid sinna jõudes nende juurde."
Üks laps tuli me juurde ja küsis: "Kuidas te mu leidsite?
Mul polnud mingit lootust!"
Ma aga vastasin: "Jumal juhtis meid su juurde.
Palvetasime, et Jumal aitaks meil leida selle ühe lapse
keset seda tohutut pimedust."
Mida teha, et selline asi kõrvaldada?
Usume, et inimkaubanduse vastane seadus
viiks selle lõppemiseni.
Peame vaid seda nõudma, kuniks see kannab vilja.
Selliselt ei julge seksituristid enam reisida
ja kupeldajad enam kupeldada.
See on see, kuidas see lugu lõpetada.
Miks inimesed üldse tahavad seda? See on ju pornograafia!
See saab alguse pornograafiast.
See saab alguse sõltuvusest, mida ei saagi rahuldada.
Seetõttu tulebki maailmani viia Kristuse printsiibid,
lastes neil puhastada me ühiskonda.
Kas te suudate andestada ja veelgi enam - palvetada nende eest
keda te arreteerite?
Suudan, sest Jumala võimas arm muudab selle võimalikuks.
Sel hetkel soovid küll, et see inimene saadetaks trellida taha,
sest ta on kaotanud oma õiguse osaleda ühiskonna elus.
Samas aga mõistad mingil kummalisel moel,
et tänu oma valikutele on nad pimeduse ohvrid
ja lunastus kehtib kõigi jaoks.
Ja nii sa ka palvetad nende eest.
Meil on lausa kästud seda teha,
sest see on osa lõplikust lahendusest.
Jumal on see, kes toob vabastuse.
Kujutad sa ette, mis võib toimuda väikese poisi või tüdruku peas?
Tüdruku peas, keda sajad mehed kasutavad kui seksobjektina.
Ja kui tundub, et selles pole mingit lootust ega väljapääsu.
Kuniks korraga ilmuvad välja suured ja tugevad mehed,
kes viivad su sealt ära.
Milline imeline lugu!
Just seda Jumal meilt ootabki -
et päästaksime need, kes on vangistuses
ja purustaksime nende siduvad ahelad.
Need ahelad on päris.
Seetõttu kiidan ka Timi ja ta meeskonna tööd,
sest see on imetlusväärne.
Kuid meil on ka vaatajate küsimusi, millele vastata.
Nii on.
Becky küsib: "On see OK, kui kristlase õuel on Buddha kuju?"
Vastame peale pausi nii sellele, kui teistele te küsimustele.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Gatimal tekkis vaid 1-aastasena song.
See põhjustas nii palju valu, et ta suutis vaevu süüa.
Kuue aasta pärast oli ta aga nii nõrk,
et ta pere kartis, et ta sureb.
Gatima elab traditsioonilises masai hõimu külas.
Tal tekkis 1-aastaselt song.
Pere püüdis teda igatpidi aidata, aga miski ei toiminud.
Ta ei mängi nii nagu teised lapsed.
Ta valdavalt lihtsalt istub ega söö sisuliselt midagi.
Ta on valu tõttu lausa minestanud.
Pere viis ta kohalikku haiglasse, kus tal tehti kaks operatsiooni.
Need aga ei aidanud.
Peale seda püüdsid nad teda ise ravida.
Kodukülas suutsid Gatima vanemad ravida teda vaid oma rahva kombel -
jootes talle taimedest ja puujuurtest ning koorest tehtud teed
Vahel see küll leevendas valu,
aga songa siiski ei ravinud.
Gatima muutus iga päevaga nõrgemaks.
Kogu mu lootus oli kadunud ja ma arvasin, et ta sureb.
Kuniks kohalik haigla rääkis neist Aafrika misjoni terviseabile,
keda toetab CBN.
Korraldasime Gatima operatsiooni ja ka maksime selle eest.
Peagi oli tal juba palju parem.
Gatima on täna hoopis teine laps.
Ta mängib ja sööb nii palju kui soovib.
Ta oleks ilma teie abita surnud.
Täna ta aga elab ja tal on hea elu.
Tean, et Jumala käsi oli siin mängus.
Aitäh CBN, et aitasite ta ihul terveks saada!
Aitäh teile, Klubi 700 liikmed!
Tänu teie annetustele oli see operatsioon võimalik
ja me oleme nii tänulikud te kaastunde ja helduse eest.
Selle väikese poisi elu sai radikaalselt muudetud
ja seda tänu teile, mistõttu aitäh kõigile!
Valmis küsimusteks? - Anna tulla!
Becky: "Mu naaber on kristlane, kelle aias on suur Buddha kuju.
Ta ise ütles, et see on vaid dekoratiivne element,
kuid kas tegu pole ebajumala kujuga?
Olen mures, et ta avab selle kaudu ukse saatanale
ja väljub Jumala kaitse alt.
Või ei?"
Tegu on te naabriga.
Kui tegu oleks teiega ja te küsiks, mida teha,
siis ma ütleks: "Saage sellest kujust lahti!"
Kuid kas minna seda naabrile ütlema? Võib-olla mitte.
Rääkides ebajumala kujudest...
Buddha ei olnud jumal.
Ta oli väidetavalt õpetaja, aga võib-olla teda peeti ka jumalaks.
Sellest hoolimata,
omada ebajumala kuju oma aias pole mu meelest sobilik
ja see toobki needusi su üle.
Cliff: "See kõik on väga hea, mida Matteuse 24:34 ütleb:
"See sugupõlv ei kao, kuni kõik see on sündinud",
aga Matteuse 24:29 öeldu "ja tähed kukuvad taevast"
toob kaasa kogu elu kohese ja täieliku hävingu,
jätmata ühtki sugupõlve alles.
Tundub nagu tõmmekas, või mida sa, Pat, sellest arvad?"
Usun, et te olete liiga tark.
Te võtate mingi asja ja käänate selle hoopis teiseks.
Esiteks,
kreekakeelne sõna tähistamaks põlvkonda, on "genia",
mis tähendab rassi või rahvast, mitte sugupõlve nagu Piiblis tõlgitud.
"Genia" - see rahvas ei kao, kuni kõik see on sündinud.
See on see, mida Jeesus ütles
ja Iisrael on endiselt alles peale kõiki neid aastaid.
Iisraeli rahvas on vaatamata kõigele endiselt olemas.
Ja nad ei hävi enne, kui kõik need asjad on täitunud.
Olen kirjutanud raamatu "Ajastu lõpp" ("End of the Age"),
mis räägib sellest, kuidas asteroid tabab Maad
ja usun, et see võtab ka kogu loo kokku.
Jeesus ütles, et kui neid päevi ei lühendataks,
ei suudaks ükski inimene ellu jääda.
Ja siis? Mis teie küsimuse mõte on?
Ma ei mõista.
Kõik need asjad kokku - ei, see ei ole mingi tõmmekas.
Iisraeli rahvas jääb püsima ka looduskatastroofi keskel.
Kui aga neid päevi ei lühendataks, ei jääks keegi ellu.
Oma valitute pärast Jumal siiski lühendab neid päevi.
See on see, mida see ütleb.
Robert: "Olen alati uskunud Jumalat ja Jeesust,
kuigi mu suhe Jumalaga võiks olla parem.
Tunnen, et ma ei suuda palvetada iseenda pärast.
Küll aga nende pärast, kes vajavad vaimulikku abi ja füüsilist tervenemist.
Tänu terviseprobleemidele ei saa ma regulaarselt koguduses käia
Mu küsimus on: kui keeldun vajalikust ravist
ja lasen oma elu lõpul saabuda pigem varem kui hiljem,
siis kas Jumal näeks seda kui surmapatuna
ega laseks mind taevasse?"
Ma ei näe kusagilt Piiblist,
et arstiabi oleks päästnud kellegi elu.
Inimesel on küll võimalus avaldada soovi,
et teda ei hoitaks haiglas vägisi elus.
Surevate inimeste lõpufaasile kulub tuhandeid dollareid,
kui neid püütakse tehnoloogia abil elus hoida.
See viib põhjuseta nende pered pankrotti.
Nii palju, kui mina näen,
pole medabist keeldumises ja varem Jumala juurde minemises
midagi halba.
See pole patt.
Küsimus on: kas te olete üks Jeesusega?
Kas olete uuestisündinud?
Sest kui kuulute Talle ja olete Tema hoole all,
siis uskuge ka, et Ta annab teile vastuse selles osas.
Joyce: "Olen pensionil olev vanem inimene
ja mõtlesin,
kas selles on midagi halba, kui palun endale rahalist õnnistust,
et ma ei peaks tagasi tööle minema?
Mul on mitmeid terviseprobleeme, kuigi ükski neist pole piirav.
Samas on päevi, kus ma ei tahaks üldse kodunt lahkuda.
Mu suurim mure on mu majalaen, mis vajab maksmist."
Jeesus palus:
"Meie igapäevast leiba anna meile tänapäev."
See on osa Meie Isa palvest
ja see on seotud finantsilise varustatusega.
Osana oma igapäevasest leivast vajate ka raha majalaenu maksmiseks
Nii pole selles midagi halba,
kui paluda Jumalalt rahalist õnnistust.
Selles pole mitte midagi halba.
Kuid see peab olema Tema auks.
Peaksime alati paluma selliselt, et see tooks au Jumala nimele.
Jeesus kuulis palveid ja vastas neile, et tuua au Jumalale.
Sellised peaks meiegi palved olema.
Kuid selles pole midagi halba, kui paluda,
et Jumal kannaks hoolt me finantsvajaduste eest.
Ka pensionil olekus pole midagi halba.
Pensioniks valmistumisel pole ka midagi halba,
sest siis, kui ka ei tööta,
on piisavalt ressursse, et kanda hoolt enda eest.
See on tark majapidamine ja selles pole midagi halba ega patust.
Lõpetuseks aga Roomlastele 15:13:
"Aga lootuse Jumal täitku teid kõige rõõmu ja rahuga usus!"
Hei, "Superraamatu" fännid!
Siin veel midagi, mis teile meeldib.
Uus "Superraamatu" piibliäpp,
kus on palju mänge, tegevusi ja "Superraamatu" episoode,
mis kõik on tasuta.
Oo eiiiiiiii!
Mälumäng, päevasõna ja vastused su Piibli küsimustele.
Lisaks lihtsasti mõistetav Piibel, mis on rõõmuks kogu perele.
Võid ka luua omaenda "Superraamatu" tegelase.
Vabandust!
Andke andeks!
Nalja teete või?
Teeni superpunkte, et teenida ka auhindu
ja enamatki veel!
Aeg naaseda oma seikluste juurde.
Näeme!
Tasuta "Superraamatu" piibliäpp
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas